Klinická lykantropia

Klinická lykantropia alebo lykantropia je zriedkavá psychická choroba prejavujúca sa mylnou predstavou postihnutého človeka, že sa môže premeniť na zviera alebo bol premenený na zviera alebo je zviera. Najčastejšie sa identifikuje s vlkom, ale môže to byť aj krava, medveď a iné zvieratá. Podľa toho sa aj prejavuje zvukmi, zmätenosťou a podobne.Garlipp P, Gödecke-Koch T, Dietrich DE, Haltenhof H (January 2004). "Lycanthropy--psychopathological and psychodynamical aspects". Acta Psychiatr Scand 109 (1): 19–22. Dostupné online  

Existuje množstvo medicínskych štúdií, ktoré sa venujú tejto problematike - niektorí pacienti dokonca postupne prejavovali správanie rôznych zvierat a niektorí ani nevedeli špecifikovať na aké zviera sa „zmenili“.Dening TR, West A (1989). "Multiple serial lycanthropy. A case report". Psychopathology 22 (6): 344–7. Dostupné online 

Najčastejšie býva považovaná za prejav inej choroby - schizofrénie, bipolárnej afektívnej poruchy a klinickej depresie.

Jedným z najznámejších prípadov lykantropie v historických záznamoch je babylonský kráľ Nebukadnesar. Symptómy jeho správania popísané v Biblii zodpovedajú klinickej lykantropii.Kroeger, Catherine Clark; Evans, Mary J. (2009). The Women's Study Bible: New Living Translation (Second ed.). Oxford University Press. 
Ďalší známy, aj keď spochybňovaný prípad je opísaný v Homérovej Odysee a týka sa posádky Odyseovej lode.Larner, Andrew J (September/October 2010). "Neuorlogical Signs: Lycanthropy". Advances in Clinical Neurocience and Rehabilitation 10 (4): 50. Dostupné online 

 Referencie 

 Pozri aj 
 duševná choroba
 psychóza

Kategória:Duševné poruchy
Kategória:Psychiatria